Michael Crichton

John Michael CRICHTON (naskiĝis la 23-an de oktobro 1942 en Ĉikago - mortis la 4-an de novembro 2008 en Los Anĝeleso) estis usona verkisto, scenaristo, reĝisoro, filmproduktoro kaj kuracisto, kiu estis fama pro siaj sciencfikciaj kaj sciencaj romanoj kaj filmoj. Tutmonde li vendis pli ol 150 milionojn da libroj. Multaj el liaj verkoj havas medicinan aŭ sciencan fonon kio reflektas lian edukon. Li estas la aŭtoro de The Andromeda Strain, Congo, Disclosure, Rising Sun, Timeline, State of Fear, Prey, kaj Next. Li ankaŭ kreis la televidan serion Emergency Room, sed li verŝajne plej multe famiĝis pro la libro kaj filmo Jurassic Park. Lia lasta publikigita libro estas Next, sed li ankaŭ planis alian libron por la jaro 2009.

 Biografio 
Michael Crichton estis la unua de kvar infanoj de la ĵurnalisto John Henderson Crichton kaj ties edzino Zula Miller Crichton. Li pasigis sian junaĝon en Roslyn, Novjorko, kaj havis du fratinojn, Kimberly kaj Catherine, kaj unu pli junan fraton, Douglas. Li studis ĉe la Universitato Harvard (titolo bakalaŭro de socia scienco, 1964) kaj ĉe la Medicina Universitato Harvard (titolo doktoro pri medicino, 1969). Poste li estis docento ĉe la Salk Institute for Biological Studies en La Jolla, San-Diego, Kalifornio. En la jaro 1988 li estis gastaŭtoro ĉe la Masaĉuseca Instituto de Teknologio (MIT).

Crichton jam komencis publikigi romanojn kiam li ankoraŭ estis studento. Li tiam uzis la pseŭdonimojn John Lange, tiel aludante sian grandecon de 2,06 metroj, kaj Jeffery Hudson. Li verkis 26 romanojn kaj 11 scenarojn. Multaj de liaj libroj ankaŭ kiel filmo havis grandegan sukceson. Kiel reĝisoro li per Westworld, Coma kaj Runaway faris klasikajn filmojn de tiu ĝenro.

En la jaro 2002 oni nomis en Ĉinio nove trovitan specon de dinosaŭro Crichtonsaurus, tiel honori lin por tio ke li per la libro kaj filmo Jurassic Park tiom popularigis la dinosaŭrojn.

Crichton kvinfoje edziĝis kaj kvarfoje eksedziĝis. Li havis unu filinon. Li mortis 66 jaraĝe je la 4-an de novembro 2008 en Los Anĝeleso pro kancero.

 Verkoj 
 Romanoj 
 1969 The Andromeda Strain (Andromedo)
 1970 Five Patients (Kvin Pacientoj)
 1972 The Terminal Man
 1976 Eaters of the Dead/The 13th Warrior (Manĝantoj de Mortintoj/La 13a Batalanto)
 1979 The Great Train Robbery (La Grando Trajnrabado)
 1980 Congo (Kongo)
 1987 Sphere (Sfero)
 1987 Travels (Vojaĝoj)
 1990 Jurassic Park (Ĵurasa Parko)
 1992 Rising Sun (Leviĝanta Suno)
 1993 Disclosure (Senvualigo)
 1995 Lost World (La Forgesita Mondo)
 1996 Airframe
 1999 Timeline
 2002 Prey (Preĝo)
 2004 State of Fear (Stato de Timo)
 2007 Next (Sekve)
La sekvajn romanojn li skribis sub pseŭdonimo:
 1966 Odds On kiel John Lange
 1967 Scratch One kiel John Lange
 1968 Easy Go kiel John Lange
 1968 A Case Of Need kiel Jeffery Hudson
 1969 Venom Business kiel John Lange
 1969 Zero Cool kiel John Lange
 1970 Grave Descend kiel John Lange
 1970 Drug Of Choice kiel John Lange
 1972 Binary (Binara) kiel John Lange

 Filmoj 
 Reĝio 
 1972 Pursuit (Televido)
 1972 Westworld
 1977 Coma
 1979 The First Great Train Robbery
 1981 Looker
 1984 Runaway
 1989 Physical Evidence

 Scenaro 
 1970 The Andromeda Strain
 1972 Westworld
 1973 Extreme Close-Up
 1977 Coma
 1978 The Great Train Robbery
 1981 Looker
 1984 Runaway
 1993 Jurassic Park
 1993 Rising Sun
 1994 Emergency Room - kelkaj epizodoj
 1996 Twister

 Filmproduktoro 
 1994 Disclosure
 1994–2008 Emergency Room
 1996 Twister
 1998 Sphere
 1999 Eaters of the Dead
 2004 Timeline

 Eksteraj ligiloj 


 Michael Crichton Fantastic Fiction bibliografio 
 crichton-official.com – oficiala paĝaro

Kategorio:Usonaj verkistoj
Kategorio:Anglalingvaj verkistoj
Kategorio:Usonaj produktoroj
Kategorio:Usonaj reĝisoroj
Kategorio:Usonaj sciencfikciaj verkistoj
Kategorio:Usonaj scenaristoj
Kategorio:Futurologoj